Provinco Terno

La Provinco Terno (itale provincia di Terni) estas provinco en la regiono Umbrio, en la centra Italio. Fine de 2023 en la teritorio vivis 216 397 loĝantoj sur areo de 2 122 kvadrataj kilometroj, kio rezultigas loĝdenson de 102 loĝantoj/km² Ĝia ĉefurbo estas Terno (itale Terni). Rilatoj al Esperanto En la provinca ĉefurbo estiĝis Esperanto-grupo en 1921, kiu reprezentas la Esperanto-movadon en la tuta provinco. La 8-a itala Kongreso de Esperanto okazis en Terni la 21-an kaj 22-an de septembro 1923, kaj la esperantisto Umberto Broccatelli (1931-2010) ripozas en tombo en Terno. Vidu ankaŭ Regionoj kaj provincoj de Italio Eksteraj ligiloj Oficiala retejo (itale)